**Քաղաքականության հաշվետվությունների վերանայման ուղեցույցներ**

|  |  |  |  |
| --- | --- | --- | --- |
|  | **Հարց** | **Շատ թույլ**  | **Շատ ուժեղ** |
| **Ա** | **Ընդհանուր** |  |  |
| Ա.1 | Արդյո՞ք հիմնախնդիրը լավ է սահմանված, իսկ հետազոտության դեպքի կարևորությունը քաղաքականության համար` արդյունավե՞տ է ներկայացված:  | Դժվար է հատկորոշել հետազոտության հիմնախնդիրը, հավանաբար այն պատճառով, որ այն խառնված է այլ հարցերի հետ, կամ հիմնախնդիրը սահմանված է, սակայն բավարար ջանքեր չեն գործադրվում բացատրելու, թե ինչու է այն արժանի հանրության ուշադրությանը:  | Հիմնախնդիրը սահմանված է պարզ ու հստակ, իսկ դրա կարևորությունն ու արդիականությունը քաղաքականության համար հիմնավոր են ներկայացված:  |
|  |  |  |  |
| Ա.2 | Արդյո՞ք հիմնախնդիրը սահմանված կամ կառուցված է այնպես, որ դրանից բխում է հստակ վարկած կամ հետազոտության ենթակա հարց:  | Դժվար, գրեթե անհնար է հասկանալ հետազոտության առակա հանդիսացող կոնկրետ հարցը կամ վարկածը:  | Քաղաքականության գլխավոր հիմնախնդիրը ձևակերպվում է այնպես, որ դրա էմպիրիկ լուծումը պարզ ու հասկանալի է դառնում ընթերթողի համար:  |
|  |  |  |  |
| Ա.3 | Հիմնախնդրի բոլոր ասպեկտները ներառվա՞ծ են վերլուծությունում:  | Հեղինակը բաց է թողել կարևոր կետ, օրինակ` նպաստների/սուբսիդիաների բաշխումը կամ դրանց արդյունավետությունը. փոխարենը նա կենտրոնացել է սուբսիդիայի ընդհանուր գումարի վրա:  | Կարևոր բոլոր տարրերը նշված են: (Պարտադիր չէ, որ դրանք բոլորը ներառվեն փաստաթղթում, սակայն անհրաժեշտ է տրամադրել բավարար տեղեկություններ իրավիճակն ամբողջությամբ հասկանալու համար): |
|  |  |  |  |
| Ա.4 | Երկրում հիմնախնդրի վերաբերյալ նախկինում կատարված աշխատությունները մեջբերվո՞ւմ են, դրանց վրա հիմնվո՞ւմ են;b | Նախկինում կատարված հետազոտական աշխատությունների որևէ մեջբերում չկա:  | Նախորդ աշխատությունները խորությամբ ուսումնասիրվել են, և հստակ նշվում է ընթացիկ հետազոտության առաջընթացը` դրանց համեմատությամբ:  |
|  |  |  |  |
| Ա.5 | Հեղինակները ծանո՞թ են այս թեմայի շուրջ միջազգային հետազոտական աշխատություններին:b | Նման աշխատությունների մասին հիշատակում չկա:  | Այս հետազոտությունում ցույց է տրվում, որ հեղինակները ծանոթ են համապատասխան գրականությանը, իսկ դրա ազդեցությունն ընթացիկ հետազոտության վրա նշվում կամ ենթադրվում է:  |
|  |  |  |  |
| Ա.6 | Հիմնախնդրի լուծման համար հավաքվե՞լ են ճիշտ տեսակի տեղեկություններ ու տվյալներ: Ընտրանքային տվյալներ օգտագործելու դեպքում արդյո՞ք ընտրանքը ճիշտ է կատարվել, որպեսզի այն լինի ներկայացուցչական: Արդյո՞ք այն բավականաչափ ընդարձակ է անհրաժեշտ թեստերը կատարելու համար:  | Տվյալների ընտրությունը կամայական է թվում և այնքան էլ չի համապատասխանում հետազոտությանը: Այնտեղ, որտեղ օգտագործվում են հարցման տվյալներ, դրանց որակը գնահատելու համար տրամադրվում են անբավարար տեղեկություններ, կամ տրամադրված տեղեկություններն ակնհայտ են դարձնում ընտրանքի հետ կապված խնդիրները: | Օգտագործվող տվյալներն իդեալական են տվյալ հետազոտության համար: Այնտեղ, որտեղ օգտագործվում են հարցման տվյալներ, ընտրանքը հստակ բացատրվում է և այն լիովին համապատասխանում է հետազոտության առաջադրանքին:  |
|  |  |  |  |
| Ա.7 | Կիրառված մեթոդները համապատասխա՞ն են: Արդյո՞ք կատարվում են վիճակագրական թեստեր այնտեղ, որտեղ անհրաժեշտ է: | Հեղինակները չեն գործարկում համապատասխան վիճակագրական թեստեր, փոխարենը նրանք պարզապես որակապես նկարագրում են տվյալներում հանդիպող օրինաչափությունները: | Համապատասխան վիճակագրական թեստերը խորությամբ օգտագործվում են: Հեղինակն արդյունավետ ձևով է մեկնաբանում թեստերի արդյունքները:  |
|  |  |  |  |
| Ա.8 | Արդյո՞ք հաշվետվությունը լավ է կառուցված և ունի պարզ ու լակոնիկ շարադրանք:  | Հաշվետվությունն ունի վատ կառուցվածք և շարադրանքի հաջորդականության վատ տրամաբանություն: Գրելաոճը ծանրաբեռնված է ավելորդ բառերով կամ այլ կերպ ընթերցողի համար դժվար ընկալելի է դարձնում բերված փաստարկներն ու տեղեկությունները: Աղյուսակները վատ են կառուցված և դժվար են ընկալվում` առանց հղում կատարելու տեքստին: | Հաշվետվությունն ունի լավ կառուցվածք և սեղմ շարադրանք: Գրելաոճը հեշտացնում է ընթերցումը: Կան ընդամենը մի քանի ավելորդ բառեր: Հավելվածների տեսքով նյութերի ներկայացումը տրամաբանական է: Աղյուսակներն ունեն լավ կառուցվածք և հասկանալի են` առանց տեքստին հղում կատարելու: |
|  |  |  |  |
| **B** | **Եզրակացություններ**  |  |  |
| Բ.1 | Արդյո՞ք եզրակացություններն ուղղակիորեն հիմնվում են հետազոտության արդյունքների վրա (թե՞ հեղինակները դուրս են գալիս այդ շրջանակից` արդյունքում արտահայտելով անձնական տեսակետներ կամ քաղաքական կարծիքներ): | Վերլուծության ու եզրակացության միջև կապը թույլ է: Օրինակ, հեղինակն արտահայտում է քաղաքական նկատառումներ, ասենք` եկամուտների բաշխման հարցը, որն ամենևին էլ չի հանդիսանում սույն վերլուծության առարկան: Արտահայտվում են անձնական կարծիքներ: | Վերլուծության արդյունքների ու եզրակացությունների միջև կապն ամուր է: Վերլուծության արդյունքներից բխող ենթադրություններն ամբողջական են և կատարվում են զգուշավորությամբ:  |
|  |  |  |  |
| Բ.2 | Եթե եզրակացությունները ենթադրում են գործողություններ, որոնք պետք է իրականացվեն պետական ծրագրերի միջոցով, արդյո՞ք ծախսերն իրատեսորեն են գնահատվում: Արդյո՞ք դիտարկվում են ծրագրի վարչական իրագործելիությունն ու բարդությունը: | Ծախսերը և վարչական նկատառումները չեն դիտարկվում:  | Հեղինակը ներկայացնում է ծախսերի հիմնավոր հաշվարկ և իրատեսորեն քննարկում է հարակից վարչական հարցերը: (Անհրաժեշտ մանրամասների չափը տարբեր է` կախված հետազոտության նպատակից): |
|  |  |  |  |
| Բ.3 | Հեղինակները դիտարկո՞ւմ են հիմնախնդրի լուծման տարբեր այլընտրանքներ և դրանցից յուրաքանչյուրի արժանիքները, թե՞ կենտրոնանում են բացառապես մեկ մոտեցման վրա: | Հեղինակները կենտրոնանում են մեկ մոտեցման վրա` չհիմնավորելով կամ վատ հիմնավորելով դրա ընտությունը: Այլ տարբերակների գոյությունն անգամ չի ճանաչվում:  | Ներկայացվում են համապատասխան այլընտրանքներ և դրանց գնահատման հստակ չափանիշներ: Առաջարկվում է այն տարբերակը, որն առավել մեծ չափով է բավարարում սահմանված չափանիշներին:  |
|  |  |  |  |
| Բ.4 | Հեղինակները դրսևորո՞ւմ են զգուշավորություն, որպեսզի չներկայացնեն այնպիսի առաջարկություններ, որոնք դուրս են գալիս հետազոտության արդյունքների շրջանակից:  | Առաջարկությունները չափազանց ընդարձակ են, ծավալուն կամ այլ կերպ դուրս են գալիս այն շրջանակից, որը կարելի է հիմնավորել հետազոտության արդյունքներով:  | Առաջարկությունները համահունչ են հետազոտության կոնկրետ արդյունքներին: Ընդհանրական հայտարարություններ անելիս հեղինակները հստակ նշում են, որ դրանք չեն հիմնվում հետազոտության արդյունքների վրա: |
|  |  |  |  |
| Բ.5 | *Ըստ անհրաժեշտության*, հեղինակներն առաջարկո՞ւմ են, թե ինչ լրացուցիչ տվյալներ կարելի է հավաքել և (կամ) վերլուծություն կատարել` առաջադրված հարցին ավելի լավ պատասխանելու կամ հետազոտության արդյունքում բարձրացված լրացուցիչ հարցերին պատասխանելու համար: | Հետազոտությունը չի անդրադառնում այդ թեմաներին:  | Այս հետազոտությունում կա՛մ տեղին չէ նման առաջարկություններ անելը, կա՛մ հեղինակները նշում են, թե հետագայում ինչպես կարելի է լուծել տվյալների թերի լինելու պատճառով իրենց առաջ ծագած խնդիրները:  |